ดีมานด์บ้านหรูพุ่ง
แผนลงทุนปี 2558 ภายใต้กลยุทธ์เปิดกว้างร่วมทุนในการพัฒนาโครงการ โดยเฉพาะกับเจ้าของที่ดินใจกลางเมือง ล่าสุด อรฤดี ณ ระนอง ประธานเจ้าหน้าที่บริหาร บริษัท นายณ์ เอสเตท ขอควงแขน สรวิศ ชัยโรจน์ กรรมการบริหาร บริษัท คูน แคปปิตอล พาร์ทเนอร์ส หนึ่งในพันธมิตรของนายณ์ฯ อวดโฉมโครงการบ้านหรู &#8220;ควอร์เตอร์ เธอร์ตี้นายน์&#8221; ทาวน์โฮมระดับไฮเอนด์ในซอยสุขุมวิท 39 บนพื้นที่โครงการรวมกว่า 2 ไร่ จำนวน 15 ยูนิต ราคา 38.6-52.8 ล้านบบาท
14 พ.ค. 2558

แผนลงทุนปี 2558 ภายใต้กลยุทธ์เปิดกว้างร่วมทุนในการพัฒนาโครงการ โดยเฉพาะกับเจ้าของที่ดินใจกลางเมือง ล่าสุด อรฤดี ณ ระนอง ประธานเจ้าหน้าที่บริหาร บริษัท นายณ์ เอสเตท ขอควงแขน สรวิศ ชัยโรจน์ กรรมการบริหาร บริษัท คูน แคปปิตอล พาร์ทเนอร์ส หนึ่งในพันธมิตรของนายณ์ฯ อวดโฉมโครงการบ้านหรู “ควอร์เตอร์ เธอร์ตี้นายน์” ทาวน์โฮมระดับไฮเอนด์ในซอยสุขุมวิท 39 บนพื้นที่โครงการรวมกว่า 2 ไร่ จำนวน 15 ยูนิต ราคา 38.6-52.8 ล้านบบาท 
งานนี้ซีอีโอแห่งนายณ์ฯ ย้ำว่า เมื่อเทียบกับราคาคอนโดมิเนียมระดับซูเปอร์ลักซ์ชัวรี่ในซอยสุขุมวิท 39 ที่เปิดขายเฉลี่ย 2.8 แสนบาท/ตารางเมตร (ตร.ม.) แล้ว โครงการนี้ไม่แพงเลย ราคาเฉลี่ย ตร.ม.ละ 1 แสนบาท มั่นใจสามารถปิดการขาย 100% ภายในงาน วันวีไอพี พรีเซลส์ วันที่ 16 พ.ค.นี้ ที่โรงแรมฮิลตัน สุขุมวิท และงานซีบีอาร์อี อีลิต ลีฟวิ่ง 2015 ในวันที่ 22 พ.ค. ที่สยามพารากอน 
พร้อมแว่วว่าพันธมิตรอย่างกลุ่มคูนฯ ที่มีมือดีในการหาที่ดิน ยังเตรียมที่ดินแปลงงามย่านสุขุมวิทในซอยใกล้ๆ กันไว้รอขึ้นโปรเจกต์ 2 รับดีมานด์บ้านหรูพุ่ง
แหมอสังหาฯ ปีแพะเป็นปีทองบ้านหรูจริงๆ